CELEX: 62013CN0197
Language: fi
Date: 2013-01-31 00:00:00
Title: Asia C-197/13 P: Valitus, jonka Espanjan kuningaskunta on tehnyt 16.4.2013 unionin yleisen tuomioistuimen (kahdeksas jaosto) asiassa T-540/10, Espanja v. komissio, 31.1.2013 antamasta tuomiosta

22.6.2013   
            
            
               FI
            
            
               Euroopan unionin virallinen lehti
            
            
               C 178/5
            
         Valitus, jonka Espanjan kuningaskunta on tehnyt 16.4.2013 unionin yleisen tuomioistuimen (kahdeksas jaosto) asiassa T-540/10, Espanja v. komissio, 31.1.2013 antamasta tuomiosta
   (Asia C-197/13 P)
   2013/C 178/10
   Oikeudenkäyntikieli: espanja
   
      Asianosaiset
   
   
      Valittaja: Espanjan kuningaskunta (asiamies: A. Rubio González)
   
      Muu osapuoli: Euroopan komissio
   
      Vaatimukset
   
   
               —
            
            
               Tämä kassaatiovalitus on joka tapauksessa hyväksyttävä ja asiassa T-540/10, Espanja vastaan komissio, 31.1.2013 annettu unionin yleisen tuomioistuimen tuomio on kumottava.
            
         
               —
            
            
               Unionin tuomioistuimen on kumottava komission 13.9.2010 tekemä päätös K(2010) 6154, jolla alennetaan koheesiorahaston tukea hankkeiden seuraaville vaiheille: ”Suurnopeusrata Madrid-Zaragoza-Barcelona-Ranskan raja. Rataosuus Lleida-Martorell (asemalaituri). Alaosuus IX-A” (CCI 2001.ES.16.C.PT.005); ”Suurnopeusrata Madrid-Zaragoza-Barcelona-Ranskan raja. Rataosuus Lleida-Martorell (asemalaituri). Alaosuus X-B (Avinyonet del Penedés-Sant Sadurní d’Anoia)” (CCI 2001.ES.16.C.PT.008); ”Suurnopeusrata Madrid-Zaragoza-Barcelona-Ranskan raja. Rataosuus Lleida-Martorell (asemalaituri). Alaosuudet XI-A ja XI-B (Sant Sadurní d’Anoia-Gelida)” (CCI 2001.ES.16.C.PT.009) ja ”Suurnopeusrata Madrid-Zaragoza-Barcelona-Ranskan raja. Rataosuus Lleida-Martorell (asemalaituri). Alaosuus IX-C” (CCI 2001.ES.16.C.PT.010).
            
         
               —
            
            
               Vastapuoli on joka tapauksessa velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Oikeudellinen virhe koheesiorahastosta 16.5.1994 annetun neuvoston asetuksen (EY) N:o 1164/94 (1) liitteessä II olevan H artiklan 2 kohdassa asetetun määräajan vaikutusten osalta. Mainitun määräajan päättyessä komissio ei enää voi päättää mistään rahoitusoikaisutoimenpiteistä, minkä vuoksi sillä on velvollisuus suorittaa maksu eikä tehty oikaisu ole oikeuden mukainen.
   Oikeudellinen virhe vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta 14.6.1993 annetussa neuvoston direktiivissä 93/38/ETY (2) tarkoitetun julkisen hankinnan käsitteessä. Direktiivin 93/38 20 artiklan 2 kohdan e ja f alakohtaa ei sovelleta yleisesti mihin hyvänsä julkisia hankintoja koskevien sopimusten muutoksiin, jotka on tehty niiden täytäntöönpanovaiheessa, vaan ainoastaan olennaisiin muutoksiin. Olennaisen muutoksen, jota on pidettävä uutena hankintana, voidaan katsoa olevan kyseessä vain silloin, kun asiassa Pressetext Nachrichtenagentur (3) annetussa tuomiossa kuvatut edellytykset täyttyvät.
   
      (1)  EYVL L 130, s. 1.
   
      (2)  EYVL L 199, s. 84.
   
      (3)  Asia C-454/06, Pressetext Nachrichtenagentur, tuomio 19.6.2008 (Kok., s. I-4401).